recursal/SuperWikiNEXT-32B huggingface dataset:
En bioloxía, os **gametos** (do grego *Gameto*, cónxuxe) son cada unha das células sexuais que ó se fusionaren, durante a fecundación, forman un novo individuo. Nos organismos pluricelulares, a célula formada por fusión dos gametos chámase cigoto. Á formación de gametos denomínase gametoxénese. Os órganos que producen os gametos chámanse gónadas nos animais, e gametanxios nos organismos vexetais.

Nos animais, os gametos proceden dunha estirpe celular específica chamada liña xerminal, diferenciada en etapas temperás do desenvolvemento, e chámanse óvulo o feminino e espermatozoide, o masculino.

Nas plantas, o gameto feminino denomínase oosfera, e o gameto masculino que fecunda a oosfera é un dos núcleos espermáticos que se atopan no extremo do tubo polínico.

A célula resultante da fusión dos gametos reúne os cromosomas de ambos os dous, así que os gametos adoitan ser células haploides. En organismos diplontes, como os animais, a formación dos gametos implica un proceso de meiose, coa súa correspondente redución cromosómica. En organismos haplodiplontes, como as plantas, os gametos son producidos pola fase haploide (gametófito), mentres que é a fase diploide (esporófito), producida precisamente a partir da fecundación, a que produce esporas por meiose.

Disparidade
-----------

Nalgúns protistas e en fungos os gametos son morfoloxicamente e fisioloxicamente idénticos, aínda que pode haber unha diferenza xenética definida. Na evolución, porén, apréciase unha tendencia moi clara a que se distingan cada vez máis un gameto feminino, xeralmente grande e inmóbil, e un gameto masculino, miúdo e móbil.

En plantas e algas distínguense tres casos, que corresponden a outros tantos graos de manifestación da tendencia indicada:

* Isogamia. Os gametos son idénticos, xeralmente móbiles.
* Anisogamia. Un dos gametos é inmóbil e máis grande.
* Oogamia. O gameto inmóbil, feminino, é rico en reservas nutritivas, que herda tras a fecundación o cigoto, e que facilita o primeiro desenvolvemento dun novo organismo pluricelular, ata que este é capaz de asegurar por si mesmo a súa nutrición.

|  |  |
| --- | --- |
| Control de autoridades | 
* Wd: Q211050
* BNCF: 30877
* BNF: 123072575
* BRE: 2342994
* EBID: ID
* GND: 4157017-0
* JSTOR: gametes
* LCCN: sh85052973
* MAG: 2776803348

 |

|  |  |
| --- | --- |
| Identificadores | 
* UMLS: C2718310

 |
|  |
| --- |
| **Diagrama esquemático do ciclo de vida haplo-diplonte (con alternancia de xeracións multicelulares).**

---

 Referencias: 
**n** : xeración haploide (gametofítica), 
**2n** : xeración diploide (esporofítica), 
**m!** : mitose, 
**M!** : meiose, 
**F!** : fecundación
**círculo**: primeiro estadio do ciclo de vida, unicelular
**cadrado**: estadios seguintes do ciclo de vida, multicelulares |

O **gametófito** é a estrutura haploide multicelular das plantas haplo-diplontes (con alternancia de xeracións gametofítica e esporofítica).

Características
---------------

O gametófito produce os gametos masculinos ou femininos (ou ambos), durante a meiose. A fusión dos gametos masculinos e femininos produce o cigoto. Nos musgos e nos fieitos, o gametófito é unha fase visible do ciclo de vida. Nos briófitos dise que o gametófito é "a fase dominante" do ciclo de vida, porque é fotosintético e o que debe resistir a presión da escolla do ambiente. En troques noutras plantas terrestres o gametófito é moi pequeno (como nos fieitos) ou en plantas con semente (Spermatophyta), onde o saco embrionario coñécese como **megagametófito** e a forma masculina (pole) chámase **microgametófito**.

Cando o ciclo de vida dunha planta non ten xeración haploide multicelular (polo tanto posuiría un ciclo diplonte semellante ao dos animais) dise que non posúen gametofito.

|  |  |
| --- | --- |
| Control de autoridades | 
* Wd: Q189951
* BRE: 2342984
* EBID: ID
* JSTOR: gametophytes
* MAG: 148885314

 |
**Francisco González Cerecedo**, tamén coñecido como **"Cuco" Cerecedo**, nado en Vigo o 20 de xullo de 1940 e finado en Bogotá o 4 de setembro de 1977, foi un xornalista galego.

Traxectoria
-----------

Estudou dereito na Universidade de Salamanca e xornalismo na Escola Oficial de Madrid. Comezou a súa carreira no diario *El Pueblo Gallego*, e de aí pasou a traballar no semanario *Blanco y Negro* do diario madrileño ABC. Logo pasou ao *Diario Madrid*, onde comezou na sección de deportes e posteriormente, nacional. Tras o peche do xornal, foise á revista *Posible*, e posteriormente a *Cambio 16* desde a súa fundación, profundando na información política. Nesas publicacións comezou a elaborar reportaxes sobre as condicións políticas e sociais dos países africanos e suramericanos.

Cerecedo morreu de forma súbita en Bogotá mentres acompañaba a Felipe González durante unha xira do secretario Xeral do PSOE por América Latina, debido a un aneurisma cerebral.

Obra
----

* *Figuras de la fiesta nacional* (Editorial Sedmay, 1977) ISBN 84-7380-317-5
* *La última vez que nací: aproximación al periodista Francisco Cerecedo* (Ediciones B, 2002) ISBN 84-666-1181-9
* *El gol geopolítico: crónicas deportivas en el diario "Madrid"* (Consejería de Cultura y Deportes de la Comunidade de Madrid, 2007) ISBN 978-84-451-2980-7

Recoñecementos
--------------

En outubro de 1962 recibiu o premio Martín Codax xunto con Gustavo Luca de Tena e o fotógrafo Secundino Iglesias Ortigueira pola serie *As Rías Baixas*, publicada en *El Pueblo Gallego*.

Notas
-----

1. ↑  *El Pueblo Gallego*, 14-10-1962, p. 7.

Véxase tamén
------------

### Ligazóns externas

* En la muerte de "Cuco" Cerecedo

|  |  |
| --- | --- |
| Control de autoridades | 
* Wd: Q3324613
* WorldCat
* VIAF: 29868176
* BNE: XX1004621
* BNF: 15905000m
* DBE: francisco-gonzalez-cerecedo
* FAST: 1583229
* ISNI: 0000 0000 5920 1713
* LCCN: n2003053983

 |
**Francisco Xulio Cerviño González**, tamén coñecido como **Tuco Cerviño**, nado en Pontevedra o 24 de maio de 1945, é un médico e político galego, membro correspondente da Real Academia Galega desde 2012.

Traxectoria
-----------

Estudou o bacharelato no Instituto de Pontevedra e medicina na Universidade de Santiago de Compostela, posteriormente fixo a especialidade en nefroloxía no Hospital Puerta de Hierro (Madrid) para incorporarse máis tarde ó Complexo Hospitalario da Coruña, onde despois desempeñou labores de xestión como director do centro (1986-1991), posto que deixou para exercer a mesma función no Hospital Gregorio Marañón (Madrid). Activo na política dende os seus tempos de estudante universitario, participou activamente durante este período en contra da ditadura franquista, militou na Asemblea Nacional-Popular Galega (AN-PG), a Asemblea Popular Galega (APG) e o Partido Obreiro Galego (POG); foi membro do Consello Nacional de Esquerda Galega e do PSG-EG desde a súa fundación ata 1990. Militante do PSdeG desde 1995 foi secretario xeral da Agrupación Socialista de Oleiros, concelleiro en Oleiros (1995-2003), vicesecretario xeral do PSdeG (1998-2000), deputado no Parlamento de Galicia en catro lexislaturas e presidente da comisión de estudo parlamentaria para a reforma do Estatuto de Autonomía de Galicia.

Ten publicado artigos en *El País* e *La Voz de Galicia*.

Obra
----

* *Un taxi verde e un concerto* (2023). Vigo: Galaxia. 502 páxs. ISBN 978-84-1176-051-5. Libro de memorias asinado como Tuco Cerviño.

Notas
-----

1. ↑  "Pseudónimos galegos en ogalego.eu: t". *www.ogalego.eu*. Consultado o 2023-07-05.
2. ↑  Membros correspondentes da RAG
3. ↑  "Cerviño González, Francisco Xulio". *EGU - Enciclopedia Galega Universal*. Consultado o 2023-07-05.
4. ↑  "Cerviño, Tuco". *Editorial Galaxia*. Consultado o 2023-07-05.
5. ↑  "Cerviño González, Francisco Julio". *Fundación Pablo Iglesias* (en castelán). 2016-05-19. Consultado o 2023-07-05.
6. ↑  "Un taxi verde e un concerto". *Editorial Galaxia*. Consultado o 2023-07-05.

Véxase tamén
------------

### Ligazóns externas

* Biografía en galegos.info
* Salgado, Daniel (15/02/2009). "Tuco Cerviño, el socialista que vino del nacionalismo". *El País* (en castelán).

|  |  |
| --- | --- |
| Control de autoridades | 
* Wd: Q12388913
* Dialnet: 1272734

 |
**Francisco Bolón Moreira**, nado en Carballo, foi un comerciante e político galego.

Traxectoria
-----------

Comerciante en Carballo. Nas eleccións municipais do 12 de abril de 1931 foi elixido concelleiro de Carballo como integrante da ORGA, e despois elixido alcalde de Carballo. Como alcalde propuxo construír un monumento as mártires de Sofán por subscrición popular, comezando o propio concello cunha cantidade. Cesou como alcalde en 1932. Volveu ser alcalde a finais de 1935. En xullo de 1936 era primeiro tenente-alcalde de Carballo. Co golpe de Estado do 18 de xullo de 1936 foi detido. Foi xulgado na Coruña por rebelión e condenado a cadea perpetua. Abríronlle expediente de responsabilidades políticas en marzo de 1942.

|  |  |  |
| --- | --- | --- |
| Predecesor:**Manuel Rodríguez Mes** |  **Alcalde de Carballo** 1931 - 1932 | Sucesor:**José Monteagudo Rodríguez** |
| Predecesor:**Ramón San Luís Romero** |  **Alcalde de Carballo** 1936 | Sucesor:**José Monteagudo Rodríguez** |

Vida persoal
------------

Casou con Dolores Varela Landeira e foi pai de Concepción, José Francisco e Carmen Dolores Bolón Varela.

Notas
-----

1. ↑  "Mártires de Sofán no esquecemento.". Arquivado dende o orixinal o 19 de decembro de 2022. Consultado o 19 de decembro de 2022.
2. ↑  *El Pueblo Gallego*, 18-7-1936, p. 2.
3. ↑  *BOE*, 22-3-1942, p. 1511.

Véxase tamén
------------

### Ligazóns externas

* 

* Francisco Bolón Moreira na páxina web *Nomes e Voces*.
* Concelleiros das corporacións republicanas
Nun negocio ou proxecto de calquera tipo denomínanse **gastos** ou **custos xerais**, en inglés **overhead** (abreviado de ***overhead cost*** ou ***overhead*** expense), ao gasto polo mero feito de ter unha actividade en funcionamento.

Exemplos diso son os custos de gas, electricidade, limpeza, alugamento ou o salario dos traballadores. O termo adóitase utilizar para englobar os gastos necesarios para non cesar a actividade, pero que non están directamente relacionados cos produtos ou servizos que se ofrecen, é dicir, non aumentan os beneficios económicos da empresa.

Os gastos xerais son custos sobre o estado de resultados, con excepción do traballo directo, materiais directos e gastos directos. Os gastos xerais inclúen gastos de contabilidade, depreciación, seguros, intereses, tarifas legais, reparacións, alugamento, materiais adquiridos, impostos, facturas de teléfono, gastos utilitarios e viaxes.

Notas
-----

1. ↑  PMO and Project Management Dictionary
2. ↑  "Putting Cost Back into Pricing: Calculating Overhead Percentages". Arquivado dende o orixinal o 09 de maio de 2021. Consultado o 29 de decembro de 2016.

|  |  |
| --- | --- |
| Control de autoridades | 
* Wd: Q2334952
* LCCN: sh85096194
* MAG: 140582190

 |
**Fernando Peralta Carrasco**, nado en Ronda o 15 de agosto de 1961, é un exfutbolista español que xogaba de porteiro. Disputou máis de 500 partidos oficiais, a maioría deles entre a Primeira e a Segunda División. Destacou especialmente no desaparecido CD Málaga, no Sevilla e no Castellón, e pechou a súa carreira na SD Compostela.

Traxectoria
-----------

Formouse nas categorías inferiores do CD Málaga, e tras xogar varios anos no filial debutou co primeiro equipo en decembro de 1980, nun partido de Segunda División contra o Recreativo de Huelva, substituíndo na primeira parte ao lesionado José Luis Burgueña. En 1981 xogou a Copa do Mundo Xuvenil, sendo o porteiro titular en ausencia de Andoni Zubizarreta.

En 1986, despois de case 150 partidos oficiais co Málaga, a maioría deles na Primeira División, asinou co Sevilla FC. Non puido vestir as cores coas que xogara toda a vida, camiseta verde e pantalón e medias brancas, como homenaxe ás cores da bandeira de Andalucía, pois o club prohibiullo debido á rivalidade co Betis. Foi titular durante os dous primeiros anos, pero trala fichaxe do ruso Rinat Dasaev polo equipo sevillano, Fernando quedou relegado á suplencia, o que o fixo regresar ao equipo da súa terra en 1990.

Dous anos despois asinou co CD Castellón, unha vez consumados tanto o declive deportivo como a desaparición do CD Málaga. Disptuou 123 partidos co Castellón durante os seguintes tres anos, e en 1995 fichou pola SD Compostela, de Primeira División. Militou durante un par de tempadas no equipo de Fernando Vázquez sen gozar apenas de minutos de xogo, pois o gardameta titular era Javier Falagán. No Estadio de San Lázaro encaixou un dos goles máis famosos da historia da liga, nun partido contra o FC Barcelona, no que Ronaldo recorreu medio campo caneando a varios xogadores do Compostela ata bater a Fernando. Retirouse en 1997.

### Fóra do campo

Estudou durante anos no seminario de Málaga e trala súa retirada dedicouse á docencia. Foi ademais delegado do Málaga CF e director deportivo do club, e fíxose adestrador de fútbol, baloncesto, balonmán e voleibol.

Notas
-----

1. 1 2  Casado, Edu (22 de xuño de 2009). "Qué fue de… Fernando" (en castelán). Consultado o 24 de setembro de 2021.
2. ↑  "Fernando Peralta: Un maestro dentro y fuera del terreno de juego" (en castelán). 7 de xuño de 2018. Consultado o 24 de setembro de 2021.

  


|  |  |
| --- | --- |
| Control de autoridades | 
* Wd: Q8961374
* BDFutbol: 768
* FIFA: 192593
* Transfermarkt: 259504

 |
| «Gangnam Style강남스타일» |
| --- |
|  |
|  de PSY |
| Lanzamento | 15 de xullo de 2012 |
| Formato | {{{formato}}} |
| Gravada |  |
| Xénero musical | K-pop, dance, electrónica, rap, hip house, electro house |
| Lingua(s) | {{{lingua}}} |
| Duración | 04:13 |
| Discográfica | YG Entertainment |
| Produtor(es) |  |
| Escritor(es) |  |
| Miscelanea | {{{miscelanea}}} |

"**Gangnam Style**" (en coreano: 강남스타일) é unha canción do cantante surcoreano de pop PSY, cuxo son combina música dance/electrónica e rap. A canción foi lanzada o 15 de xullo de 2012 e debutou no posto número un en Gaon Chart, a lista musical nacional de Corea do Sur.

O seu vídeo musical recibiu máis de 743 millóns de visitas en YouTube sen tomar en conta as visitas do sinxelo subido a canles non oficiais e a versión estendida non oficial, as cales representan máis de 150 millóns de reproducións, sendo isto un 25 por cento do total aproximadamente. Ademais, desde o 1 de novembro de 2012 converteuse no segundo vídeo máis visto, só superado por Justin Bieber con "Baby". Foi o primeiro vídeo de YouTube en superar os 1.000 millóns de reproducións, o 21 de decembro de 2012 e xa días antes superara a "Baby" como o vídeo máis visto.

Grupo bailando a coreografía do "Gangnam Style".

Premios e candidaturas
----------------------

### MTV Europe Music Awards

| Ano | Traballo | Categoría | Resultado |
| --- | --- | --- | --- |
| 2012 | "Gangnam Style" | Mellor vídeo | **Gañador** |

Notas
-----

1. ↑  Gaon Chart (ed.). ":: 가온차트와 함께하세요 ::" (en coreano). Arquivado dende o orixinal o 31-10-2012. Consultado o 10-08-2012.
2. ↑  officialpsy (15-07-2012). "PSY – GANGNAM STYLE (강남스타일) M/V" (YouTube).
3. ↑  Billboard.biz

Véxase tamén
------------

### Outros artigos

* PSY

### Ligazóns externas

* Vídeo musical da canción "GANGNAM STYLE (강남스타일)" no YouTube.

|  |  |
| --- | --- |
| Control de autoridades | 
* Wd: Q890
* AllMusic: mt0045598310
* Discogs: 471709
* EBID: ID
* MetroLyrics: ID
* MusicBrainz: ID
* MusicBrainz: ID

 |
Un ***geek*** (*do inglés geek - pronunciase "guic"*) é unha persoa que comparte unha gran fascinación, ata un punto obsesivo, pola tecnoloxía. É máis un estilo de vida e unha forma de ser que unha afección concreta por algo pouco habitual. O seu obxectivo é facer as cousas por diversión e polo recoñecemento, case sempre polo simple pracer de facelo.

No entanto é un termo que a miúdo se confunde como sinónimo de *Nerd*. Aínda que as diferenzas son moi debatidas hoxe en día, ó igual que un geek, un nerd é unha persoa con grande intelixencia e paixón polo coñecemento, así como con altas tendencias de manterse apartado da corrente social. Así e todo, un geek adoita ser unha persoa máis extravagante e extravertida tanto no seu estilo de vida como na súa forma de ser, mentres que un nerd tende a ser máis conservador.

A cultura geek está tamén intimamente vinculada coa ciencia ficción (*Star Wars*, *Star Trek*, *The Matrix*), fantasía épica (*O Señor dos Aneis*), os videoxogos, cómics, xogos de rol, música electrónica e informática entre outros. Deseñouse un código exclusivo para representar a personalidade, aparencia, intereses e opinións do estereotipo geek e diferenciarse a si mesmos doutros Geeks, coñecido como *Geek Code*

Literatura geek
---------------

O xornal inglés *The Guardian* promoveu en 2006 unha enquisa para coñecer cales eran os vinte mellores exemplos de literatura *geek* escritas en inglés dende 1932. Se ben os datos non son interesantes dende un punto de vista metodolóxico, poden dar unha referencia axeitada do que se entende por literatura *geek*.

1. *Guía do autostopista galáctico* (Douglas Adams)
2. *Nineteen Eighty-Four* (George Orwell)
3. *Un feliz mundo novo* (Aldous Huxley)
4. *Do androids dream of electric sheep?* (Philip K. Dick)
5. *Neuromancer* (William Gibson)
6. *Dune* (Frank Herbert)
7. *I, robot* (Isaac Asimov)
8. *Fundation*(Isaac Asimov)
9. *The colour of magic* (Terry Pratchett)
10. *Microserfs* (Douglas Coupland)
11. *Snow Crash* (Neal Stephenson)
12. *Watchmen* (Alan Moore e Dave Gibbons)
13. *Cryptonomicon* (Neal Stephenson)
14. *Consider Phlebas* (Iain M. Banks)
15. *Stranger in a Strange Land* (Robert Heinlein)
16. *The Man in the High Castle* (Philip K. Dick)
17. *American Gods* (Neil Gaiman)
18. *The Diamond Age: Or, A Young Lady's Illustrated Primer* (Neal Stephenson)
19. *The Illuminatus! Trilogy* (Robert Shea e Robert Anton Wilson)
20. *Trouble with Lichen* (John Wyndham)

|  |  |
| --- | --- |
| Control de autoridades | 
* Wd: Q243697
* BNF: 13536605w
* FAST: 939479
* GND: 4260606-8
* LCCN: sh00003129
* MAG: 2776187405

 |
**Gediminas Kirkilas** (30 de agosto de 1951 en Vilnius) é un político lituano que foi primeiro ministro de Lituania. Foi designado o 4 de xullo de 2006 despois de Zigmantas Balčytis, o primeiro ministro provisional. O seu mandato rematou o 9 de decembro de 2008.

Traxectoria
-----------

Despois de que volvese do servizo militar obrigatorio, entre 1972 e 1978 traballou en moitos monumentos culturais (como igrexas). Entre 1978 e 1982 foi estudante de ciencias políticas.

Desde que a independencia foi declarada, o 11 de marzo de 1990, Kirkilas estivo implicado nas materias do estado e foi elixido catro veces (en 1992, 1996, 2000, e 2004) ao parlamento polo Partido Democrático Social da Balota de Lituania. Tamén foi Ministro de Defensa de Lituania dende o 7 de decembro de 2004.

|  |  |  |
| --- | --- | --- |
| Predecesor:**Zigmantas Balčytis** | **Primeiro Ministro de Lituania**2006 - 2008 | Sucesor:**Andrius Kubilius** |

|  |  |
| --- | --- |
| Control de autoridades | 
* Wd: Q118937
* WorldCat
* VIAF: 311580641
* Munzinger: 00000025885
* NNDB: 000162303

 |
**Galatea** era unha divindade mariña que formaba parte das nereidas, fillas de Nereo. A súa lenda está ligada coa do ciclope Polifemo. Polifemo estaba enamorado de Galatea pero ela rexeitouno, polo que este tomou vinganza esmagando baixo dunha roca o amado de Galatea, o pastor Acis. Galatea transformou o seu amado nun río que utilizou para volver coas súas irmás.

Literatura: esta fábula mitolóxica aparece representada en obras como *Fábula de Polifemo y Galatea* de Góngora (1612), *Polifemo* de Tomaso Stigliani (s. XVII), *Brindisi de los cíplopes* de Antonio Malatesti (s. XVII), *La zampoña* de Giambattista Marino (1620) o *Galatea* de Cervantes (1585), sendo estas últimas adaptacións de historia.

Música: creáronse diferentes obras inspiradas nesta fábula baixo o nome de *Acis y Galatea*: Lully (1686), Haendel (1720)e Haydn (1790).

|  |  |
| --- | --- |
|  | Wikimedia Commons ten máis contidos multimedia na categoría:  ***Galatea*** |

|  |  |
| --- | --- |
| Control de autoridades | 
* Wd: Q241070
* WorldCat
* VIAF: 20474704
* BNF: 119944552
* BRE: 2341143
* EBID: ID
* GND: 118689231
* SUDOC: 069457603
* Theoi: NereisGalateia

 |
Coordenadas: 43°15′32″N 2°01′26″O﻿ / ﻿43.2589, -2.02382

As **Instalacións de Zubieta** son os terreos de adestramento da Real Sociedad que se atopan situadas no barrio de Zubieta, na cidade de Donostia (Guipúscoa), xunto ao hipódromo.

En 2004 acabou a última fase de construción da Cidade Deportiva do club vasco, que ten unha superficie de 70.000 m² de superficie e acolle os adestramentos do primeiro, segundo equipo e os equipos inferiores do fútbol base.

As instalacións contan cun aforamento de 2.500 espectadores, dispoñen de 7 campos, 4 de herba natural e 3 de herba artificial. Igualmente conta cunha sala de rehabilitación, ximnasio, sala de proxeccións e sala de prensa.

Orixinalmente este ía ser o lugar para construír o novo estadio da Real, que ademais sería unha das sedes do Mundial de España de 1982. Ao final por desavinzas co Concello non se chegou a construír e Donostia quedou sen Mundial.

Instalacións
------------

* Campo Z-1 (José Luis Orbegozo) - Céspede natural - 105 x 68 metros.
* Campo Z-3 - Céspede natural - 80 x 30 metros.
* Campo Z-4 - Céspede artificial - 105 x 65 metros.
* Campo Z-5 - Céspede artificial - 105 x 68 metros.
* Campo Z-6 - Céspede natural - 105 x 68 metros.
* Campo Z-7 - Céspede natural - 105 x 68 metros.

Véxase tamén
------------

* Real Sociedad de Fútbol
* Estadio Municipal de Anoeta

### Ligazóns externas

* Sitio web oficial da Real Sociedad *(en castelán)*
O **Gran Hotel Bali** é un hotel da cidade española de Benidorm (Alacant), o máis alto de Europa. Inaugurado o 17 de maio do ano 2002, foi o edificio máis alto de España desde que superou á Torre Picasso ata novembro de 2006, data en que foi superado pola madrileña Torre Espacio. Ten un total de 186 metros, malia que o plan parcial de construción prevía unha altura de 210 metros. A instalación é de catro estrelas, e conta con 52 plantas nas que se atopan: 776 habitacións, doce delas suites, 68 suites júnior e outros dez dormitorios sen barreiras arquitectónicas.

Historia e características
--------------------------

O Gran Hotel Bali, que está situado na Cala de Benidorm, empezou a construírse en 1990, cun orzamento próximo aos 2.000 millóns de pesetas, e a súa estrutura quedou terminada dez anos despois. A partir dese momento deu comezo a fase de habilitación e decoración de dependencias, distribuídas en dous edificios.

Está considerado como o hotel máis seguro de España xa que dispón de modernos sistemas informáticos para evitar catástrofes: materiais ignífugos, fiestras que se abren automaticamente para deixar saír o fume, portas que se pechan soas para evitar o paso do lume e un sofisticado dispositivo informático capaz de avisar aos técnicos sen a intervención humana.

O Gran Hotel Bali pertence ao grupo Bali, con outros dous hoteis tamén repartidos por Benidorm, nas dúas praias, o Cabana e o hotel Benidorm Center, de tres e catro estrelas respectivamente.

O director do proxecto, o arquitecto Antonio Escario, traballou xunto a un amplo equipo de colaboradores que deseñaron para este hotel unha estrutura en formigón armado, calculada polo Estudo de Enxeñería Florentino Regalado & Asociados para unha superficie total construída de 40.000 metros cadrados.

Anualmente o hotel alberga unha carreira de subida de escaleiras ata o miradoiro, estando a marca en posesión do australiano Paul Crake, que no ano 2003 ascendeu en 4 minutos e 35 segundos.

Desde o Gran Hotel celebrouse o primeiro campionato de salto base, o *Spain Base 08*. En 2009 empeza o *Base Jump Extreme World Championship*, o primeiro campionato mundial de salto base, que cada ano dará comezo no Gran Hotel Bali e percorrerá diversas cidades de todo mundo en busca dos mellores saltadores.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Hotel Bali***  |

### Outros artigos

* Lista de rañaceos en Benidorm

### Ligazóns externas

* Gran Hotel Bali *(en castelán)*
* Urbanity.es - Gran Hotel Bali Arquivado 28 de xuño de 2009 en Wayback Machine. *(en castelán)*
* Competición de Subida de Escaleiras *(en castelán)*
* Festival de Xadrez do Gran Hotel Bali *(en castelán)*
* Florentino Regalado & Asociados Arquivado 16 de abril de 2013 en Wayback Machine. *(en castelán)*


|  |  |  |
| --- | --- | --- |
| Predecesor:**Torre Picasso** | **Edificio máis alto de España**2002-2007 | Sucesor:**Torre Espacio** |

|  |  |
| --- | --- |
| Control de autoridades | 
* Wd: Q1810566
* CTBUH: 2095
* Emporis: 129928
* GeoNames: 6495963
* Structurae: 20024192

 |
**Georg Baier** (en ruso: *Георгий Степанович Байер*), nado en Kamenka (uezd de Kamyshin, gobernación de Saratov, Imperio Ruso) en 1870/1871 e finado en Novosibirsk (RSFS de Rusia) o 13 de xaneiro de 1938, foi un sacerdote católico latino ruso-alemán.

Traxectoria
-----------

Naceu en 1870 ou 1871 na colonia alemá de Kamenka, no uezd de Kamyshin da gobernación de Saratov (hoxe no distrito de Krasnoarmeisk, óblast de Saratov). Estudou no seminario de Saratov e foi ordenado sacerdote da diocese de Tiraspol en 1897/1898. Comezou o seu ministerio como vigairo parroquial en Saratov, e posteriormente foi párroco nesta cidade. Entre 1903 e 1910 foi párroco da Nai de Deus na colonia de Rohleder, a partir de 1910 tamén na colonia de Herzog, e a partir de 1911 en Katharinenstadt, todas na rexión do Volga.

O 29 de abril de 1930 foi arrestado nun caso contra sacerdotes católicos alemáns da RASS dos Alemáns do Volga, e o 6 de xuño de 1931 condenado baixo os artigos 58-10 e 58-11 do Código Penal da RSFS de Rusia a tres anos de traballos forzados; a sentenza lle foi conmutada polo exilio en Siberia. Posteriormente volveu a Markstadt. Foi arrestado novamente en 1935, e o 20 de abril de 1935 foi sentenciado a 10 anos en campo de traballo baixo os artigos 58-4, 58-10 e 58-11, e foi enviado á provincia de Kemerovo. En 1937 foi arrestado en Novo-Ivanovskoe, e o 25 de decembro de 1937 foi sentenciado a morte. Foi executado o 13 de xaneiro de 1938 na prisión de Novosibirsk.

Notas
-----

1. 1 2 3 4 5  Чаплицкий (Chaplitskiy, Czaplicki), Бронислав (Bronislav, Bronisław); Осипова (Osipova), Ирина Ивановна (Irina Ivanovna) (2000). *Книга памяти: мартиролог Католической церкви в СССР (Kniga pamiati: martirolog Katolicheskoi tserkvi v SSSR)* (en ruso). Серебряные нити (Serebrianye niti). p. 15.
2. 1 2 3 4 5  Dzwonkowski, Roman (1998). *Losy duchowieństwa katolickiego w ZSSR 1917-1939: martyrologium* (en polaco). Towarzystwo Naukowe Katolickiego Uniwersytetu Lubelskiego. p. 149. ISBN 9788386668670.

Véxase tamén
------------

### Ligazóns externas

* Baier, Georg: Biografía polo Volga German Institute *(en inglés)*
* Байер Георгий Степанович: Biografía por Geschichte der Wolgadeutschen *(en ruso)*
* Father Georg Baier: Biografía no Book of Remembrance Arquivado 30 de maio de 2020 en Wayback Machine. *(en inglés)*
* Байер Георгий Степанович: Biografía en Catholic.ru Arquivado 10 de xaneiro de 2017 en Wayback Machine. *(en ruso)*
**Geoffrey Bache Smith**, nado o 18 de outubro de 1894 e finado en Somme (Francia) o 3 de decembro de 1916 foi un militar inglés, tenente do exército británico.

Traxectoria
-----------

Smith uniuse ao 19º batallón de servizo dos *Lancashire Fusilliers*, chamados *3rd Salford Pals*, e participou na ofensiva do Somme. O 29 de novembro de 1916 recibiu unha ferida de metralla, e faleceu catro días despois.

Amigo da xuventude de J. R. R. Tolkien. Tolkien e Smith estudaron xuntos no King Edward's School de Birmingham. En 1918 publicouse unha colección de poemas seus, titulada *A Spring Harvest*, na que Tolkien escribiu o limiar.

Na cultura popular
------------------

A película biográfica de 2019 *Tolkien* céntrase nos primeiros anos da vida do novelista e poeta fantástico JRR Tolkien (Nicholas Hoult), o seu servizo no exército británico durante a Primeira guerra mundial e a súa estreita amizade con **Geoffrey Bache Smith** (Anthony Boyle). Pouco despois de que Tolkien se decatase da morte de Smith na ofensiva do Somme, a última carta do verdadeiro Geoffrey Smith a Tolkien lese en voz alta en off. A película mostra entón como Tolkien preparou a edición da poesía do seu amigo caído para a súa publicación.

Notas
-----

1. ↑  "Tolkien". *Box Office Mojo*. Consultado o 2022-09-04.

Véxase tamén
------------

### Bibliografía

|  |  |
| --- | --- |
|  | Wikimedia Commons ten máis contidos multimedia na categoría:  ***Geoffrey Bache Smith Modificar a ligazón no Wikidata*** |

* Garth, John (2003). *Tolkien and the Great War: The Threshold of Middle-earth* (en inglés). Houghton Mifflin. ISBN 0618574816.

### Ligazóns externas

* Garth, John (29 de xullo de 2014). "Why World War I Is at the Heart of ‘Lord of the Rings’". *The Daily Beast* (en inglés).

|  |  |
| --- | --- |
| Control de autoridades | 
* Wd: Q22109568
* WorldCat
* VIAF: 304985606
* Gutenberg: 44759
* LCCN: n82140863

 |
**Gerallt Lloyd Owen**, nado o 6 de novembro de 1944 e finado o 15 de xullo de 2014 foi un poeta en lingua galesa. Considérase un dos poetas de versos máis estritos (*strict-metre*) de Gales.

Obras
-----

Owen comezou como "poeta político" na década de 1960, empregando moitas veces formas ou imaxes medievais para promover o nacionalismo galés. Os seus traballos políticos ás veces satirizaban dos fallos do pobo galés, ou da historia galesa, en lugar de simplemente louvalos. 

A Cadeira Bárdica de 1982 no Eisteddfod Nacional foi concedido a Owen polo seu *awdl* *Cilmeri*, que Hywel Teifi Edwards chamou a única *awdl do século XX,* que coincide coa obra mestra de 1902 de T. Gwynn Jones, *Ymadawiad Arthur* ("O pasamento de Arthur"). *Cilmeri* de Owen reimaxina a morte do príncipe Llywelyn ap Gruffudd da Casa Real de Gwynedd na batalla preto da aldea do mesmo nome o 11 de decembro de 1282, mentres lideraba un levantamento contra a ocupación de Gales polo rei Eduardo I de Inglaterra. O poema de Owen representa ao príncipe como un heroe tráxico e inviste a súa caída cunha angustia inigualable desde que Gruffudd ab ano Ynad Coch escribiu o seu famoso lamento polo príncipe inmediatamente despois da súa morte. Owen tamén, segundo Edwards, encapsula na morte do príncipe a continua "batalla pola supervivencia nacional" do pobo galés.

Unha das súas obras posteriores, *Afon*, trata sobre a infancia. Parte dela é citada nun documento sobre a educación infantil en Gales.

### Pasamento

Owen morreu o 15 de xullo de 2014 no hospital aos 69 anos.

Premios
-------

* Gañador do Libro do Ano de Gales en 1992, en lingua galesa.
* 2002 Premio Glyndŵr de literatura.

Notas
-----

1. ↑  Cushman, Stephen; Cavanagh, Clare; Ramazani, Jahan; Rouzer, Paul (2012-08-26). *The Princeton Encyclopedia of Poetry and Poetics: Fourth Edition* (en inglés). Princeton University Press. ISBN 978-1-4008-4142-4.
2. ↑  Literary devolution: writing in Scotland, Ireland, Wales and England by Elinor S. Shaffer, pp. 76–79.
3. ↑  Edwards (2016), *The Eisteddfod*, pages 51-53.
4. ↑  Maynard, Trisha; Thomas, Nigel (2009-06-03). *An Introduction to Early Childhood Studies* (en inglés). SAGE Publications. ISBN 978-1-84787-168-8.
5. ↑  "cymrufyw". *BBC Cymru Fyw; BBC.co.uk* (en galés).

Véxase tamén
------------

### Ligazóns externas

* Literatura de Gales, páxina sobre el (en galés)

|  |  |
| --- | --- |
| Control de autoridades | 
* Wd: Q5549841
* WorldCat
* VIAF: 16744082
* BNB: ID
* Discogs: 2019846
* FAST: 1618258
* ISNI: 0000 0000 4288 7325
* LCCN: nb2005010091
* MusicBrainz: ID
* ODNB: 109019
* OL: OL2924256A
* SUDOC: 19713095X

 |
**Gerardo Harguindey Banet**, nado en Lugo o 29 de maio de 1937 e finado en Madrid o 25 de setembro de 1998, foi un político galego.

Traxectoria
-----------

Irmán máis vello do tradutor Henrique Harguindey, estudou o bacharelato no Colexio dos Maristas de Lugo e licenciouse en Dereito na Universidade de Santiago de Compostela en 1964. Foi Subsecretario do Ministerio de Traballo (1977-1980), Conselleiro didáctico (1964) e Vicesecretario Xeral do Instituto Social da Mariña, delegado Provincial (1965-1970), director dos Servizos Provinciais de Madrid ata 1971 cando foi nomeado Vicesecretario xeral. Foi asesor da delegación gobernamental española nas Reunións Marítimas da Conferencia Internacional de Traballo (Xenebra 1970 e 1976).

Na transición foi membro do Partido Socialdemócrata, incorporado na UCD. Pola formación centrista foi escollido senador por Lugo nas cámaras constituíntes (1977-1979). Ao cesar como senador continuou vinculado ao goberno como subsecretario de Traballo e foi presidente da xestora da UCD na provincia de Lugo. Anos máis tarde, trala disolución da UCD, foi deputado do Centro Democrático y Social na Asemblea de Madrid (1987-1991), senador do CDS por Madrid (1989-1991). Foi presidente rexional de Madrid do CDS. Finou en Madrid o 25 de setembro de 1998.

Recoñecementos
--------------

Ten unha rúa en Celeiro ao seu nome.

Vida persoal
------------

Casou con María Regla Valero Bolaño e foi pai de María, Cristina, Carmina, Gerardo, Jorge e Almudena Harguindey Valero.

Notas
-----

1. ↑  Sánchez Pombo, Ernesto (1979-05-14). "Comisión gestora para resolver la crisis de UCD de Lugo". *El País* (en castelán). ISSN 1134-6582. Consultado o 2023-01-12.
2. ↑  Necrolóxica en *ABC*, 27-9-1998, p. 117.
3. ↑  "Celeiro dedica una calle a su benefactor Gerardo Harguindey Banet". *La Voz de Galicia* (en castelán). 2014-08-01. Consultado o 2023-01-12.

Véxase tamén
------------

### Outros artigos

* Lista de senadores galegos desde a Transición

### Ligazóns externas

* Ficha no Senado
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Galaxian*** (ギャラクシアン, *Gyarakushian*?) é un videoxogo arcade que foi desenvolvido por Namco e estreado en outubro de 1979. Foi publicado por Namco no Xapón e importado a América do Norte por Midway en decembro dese ano. É un xogo de disparos no que o xogador controla unha nave espacial na parte baixa da pantalla e dispara a inimigos que descende en diversas direccións. Foi deseñado para competir con *Space Invaders* (que fora estreado o ano anterior).

Tivo unha exitosa secuela, *Galaga*, en 1981, e outras menos coñecidas: *Gaplus* e *Galaga '88* en 1984 e 1987 respectivamente, así como diversas adaptacións.

|  |  |
| --- | --- |
| Control de autoridades | 
* Wd: Q1192514
* Abandonia: 820
* BNF: 16934217d
* GameRankings: 922358
* Gaming-History: 901
* GiantBomb: 3030-2445
* IGDB: galaxian
* IMDb: tt0297131
* KLOV: 7885
* MobyGames: galaxian
* World of Spectrum: 0001933

 |
Intoxicación 
*Para outros usos deste termo, véxase Desinformación*.
A **intoxicación** consite nunha serie de síntomas que se producen por exposición, inxestión, incección ou inhalación dunha substancia tóxica.

As intoxicacións accidentais ou as voluntarias debidas ao consumo de medicamentos son as máis frecuentes. Pero practicamente calquera substancia inxerida en grandes cantidades pode ser tóxica. Porén, entre os máis de 12 millóns de produtos químicos coñecidos, menos de 3 000 causan a maior parte das intoxicacións. Os tóxicos máis frecuentes son os produtos industriais, os de uso doméstico, de xardinaría, as drogas, o monóxido de carbono e o alcohol nun uso excesivo.

Os sintomas da intoxicación dependen do produto, da cantidade inxerida e de certas características físicas da persoa que o inxeriu. Algunhas substancias que non teñen toxicidade excesiva poden producir intoxicación por exposición continua. Pero outros, máis tóxicos, basta con que unha gota se deposite sobre a pel para causaren problemas graves.

A gravidade da intoxicación depende da toxicidade do produto, do modo de introdución, da dose inxerida e da idade da vítima. As persoas de idade avanzada e os nenos son particularmente vulnerábeis á intoxicación accidental.

Véxase tamén
------------

### Outros artigos

* Caso do metílico
* Intoxicación alimentaria
* Intoxicación etílica
* Intoxicación por aceite de colza desnaturalizado
* Intoxicación por cogomelos velenosos
* Intoxicación por histamina
* Intoxicación por monóxido de carbono

|  |  |
| --- | --- |
| Control de autoridades | 
* Wd: Q18621601
* BNCF: 5192
* BNF: 121538326
* BRE: 3142324
* EBID: ID
* GND: 4062838-3

 |

|  |  |
| --- | --- |
| Identificadores | 
* UMLS: C0728899

 |
**Jani Allan Kristian Liimatainen**, nado en Kemi o 9 de setembro de 1980, é un guitarrista finés principalmente coñecido polo seu traballo na banda de power metal Sonata Arctica, da que foi un dos membros fundadores.

Traxectoria
-----------

Comezou a súa carreira musical aproximadamente aos 14 anos. O seu desenvolvemento musical baseouse principalmente na autoaprendizaxe, aínda que nos seus inicios recibiu algunhas leccións que lle serviron como base para desenvolver a súa técnica, moi influenciada por grupos como Dream Theater e Pain of Salvation e por guitarristas como Yngwie Malmsteen, Steve Vai e Mattias Eklundh.

Jani tamén formou parte de Altaria, grupo de power metal co cal gravou catro discos antes de abandonalo para dedicarse completamente a Sonata Arctica.

Debido ós seus "deberes civís" viuse obrigado a apartarse de Sonata Arctica e foi substituído, en principio temporalmente polo guitarrista Elias Viljanen. Porén, en maio de 2007 foi apartado definitivamente do seu posto na banda, aínda que isto non foi oficialmente confirmado ata o 6 de agosto.

Na actualidade mantén un novo proxecto xunto a Henrik Klingenberg, teclista de Sonata Arctica. Este recibe o nome de Graveyard Shift e trátase dun grupo de death metal melódico influenciado por grupos como In Flames, Soilwork e Strapping Young Lad. Ata o momento só se gravou unha demo de 4 pistas.

Este guitarrista novo demostrou ser un mozo virtuoso, que xunto a outras grandes novas promesas como Alexi Laiho, gravaron os seus primeiros discos comerciais pouco despois de cumpriren 18 anos.

Discografía
-----------

### Sonata Arctica

* *Ecliptica* (1999).
* *Silence* (2001).
* *Winterheart's Guild* (2003).
* *Reckoning Night* (2004).
* *Unia* (2007).

### Altaria

* *Invitation* (2003).
* *Divinity* (2004).

Véxase tamén
------------

### Ligazóns externas

* Sonata Arctica - Sitio Oficial *(en inglés)*

|  |  |
| --- | --- |
| Control de autoridades | 
* Wd: Q432750
* WorldCat
* VIAF: 59145971500032331825
* AllMusic: mn0000402344
* Discogs: 474422
* Europeana: ID
* Metal Archives: 3540505936
* MusicBrainz: ID
* NKC: xx0202123

 |
**José Asensio Torrado**, nado na Coruña o 18 de maio de 1892 e finado en Nova York o 24 de febreiro de 1961, foi un militar galego.

Traxectoria
-----------

Ingresou na Academia de Infantería de Toledo en 1907 e foi enviado ao Protectorado Español de Marrocos. En 1920 ascendeu a comandante e foi nomeado xefe do Estado Maior do Comisariado Español en África. Ao proclamarse a Segunda República Española foi nomeado xefe da Comisión Fronteiriza con Portugal, e en 1933 foi ascendido a coronel. 

Nos primeiros días da Guerra civil española tomou parte no asalto ao Cuartel da Montaña de Madrid e diversas operacións nas frontes de Andújar, Málaga, Guadarrama. Ascendido a xeneral, foi nomeado Xefe do Teatro de Operacións do Centro (TOCE) e participou no frustrado asalto ao Alcázar de Toledo; fracasou igualmente, en Talavera de la Reina. En outubro de 1936 Francisco Largo Caballero nomeouno subsecretario do Ministerio da Guerra, desde onde tratou de reorganizar o exército republicano. Pouco antes de finalizar a guerra foi nomeado agregado militar da embaixada española en Washington. Trasladouse a Nova York, onde deu clases de español. En 1949, foi nomeado ministro da Guerra no Goberno da República no exilio. Finou en Nova York o 24 de febreiro de 1961.

Notas
-----

1. ↑  Suero Roca, Mª Teresa. "Un mado incomprendido: José Asensio Torrado" (PDF). *sbhac.net* (en castelán). Consultado o 8 de xuño de 2022.
2. ↑  Obituario. José Asensio

Véxase tamén
------------

### Ligazóns externas

* Ficha en galegos.info
* Biografía en exiliados.org[*Ligazón morta*]

|  |  |
| --- | --- |
| Control de autoridades | 
* Wd: Q3322973
* BNE: XX1028234
* DBE: jose-asensio-torrado

 |
**Julio Manuel Rodríguez Soto**, nado en Maside o 17 de marzo de 1880 e finado en Lisboa o 9 de xullo de 1931, foi un avogado e político galego.

Traxectoria
-----------

Julio Rodríguez Soto na inauguración da súa rúa en Maside, 1925.
Fillo de José Rodríguez Vázquez, notario en Ribadavia e Francisca Soto, mestra de Maside. Licenciado en Dereito, abriu bufete no Carballiño. Foi alcalde de Maside nos anos dez. Durante a ditadura de Primo de Rivera colaborou con José Calvo Sotelo, sendo o seu home de confianza na comarca do Carballiño. Foi nomeado deputado provincial en 1924 e elixido presidente da Deputación de Ourense o 9 de novembro de 1926. Foi membro da Asemblea Nacional Consultiva como representante das Deputacións provinciais (1927-1930). Dimitiu como presidente da Deputación en xaneiro de 1929. Despois foi nomeado Inspector xeral de Petróleos. Coa proclamación da Segunda República exiliouse en Portugal, morrendo en Lisboa en xullo de 1931, con 51 anos.

Unha rúa do Carballiño leva o seu nome na súa honra.

|  |  |  |
| --- | --- | --- |
| Predecesor:**?** |  **Alcalde de Maside** 1916 - 1920 | Sucesor:**?** |
| Predecesor:**Celso Casar Blanco** |  **Presidente da deputación de Ourense** 1926 - 1929 | Sucesor:**Aureliano Ferreiro Carballo** |

Notas
-----

1. ↑  Necrolóxica en *El Pueblo Gallego*, 15-7-1931, p. 9.

Véxase tamén
------------

### Bibliografía

* Novelle López, Laura; Prada Rodríguez, Julio (2002). Grupo Marcelo Macías ; Museo Arqueolóxico Provincial, ed. "Da axitación republicana á represión franquista. O Carballiño (1930-1942)". *Boletín Auriense*. XXXII (XXXII): 171–194.

### Ligazóns externas

* Os Presidentes da Deputación
* Julio Manuel Rodríguez Soto. Alcalde de Maside e Presidente da Deputación de Ourense.

|  |  |
| --- | --- |
| Control de autoridades | 
* Wd: Q20533225
* Arquivo Histórico de Deputados (1810-1977): 98460

 |
**Julián Acebo Alberca**, coñecido como **Guardiña**, nado en Ranedo (provincia de Burgos) en 1921 e finado en Chavaga (Monforte de Lemos) o 20 de abril de 1949, foi un guerrilleiro antifranquista.

Traxectoria
-----------

Logo do golpe de Estado do 18 de xullo de 1936 incorporouse ao Exército Popular do Norte. Ao remate da guerra civil, foi detido e condenado a vinte anos de cadea. Saíu en liberdade condicional o 2 de marzo de 1944. Foi enviado a un Batallón de Traballos Forzados, traballando como mineiro no campo de traballo de Casaio, de onde escapou e ingresou na guerrilla.

En 1947 era membro da Segunda Agrupación Guerrilleira de León-Galicia formada en setembro na Pobra do Brollón que formaba parte do Exército Guerrilleiro de Galicia. Formou parte do grupo que ía ir ao Bierzo encabezado por Silverio Yebra Granja "Atravesao", que tiña como comisario político a Francisco Martínez López "Quico", e incluía a Oliveros Fernández Armada "Negrín", Alfonso Rodríguez López e Augusto Diéguez Yáñez "Rubio de Villanuiz". No verán de 1948 participou no encontro de guerrilleiros da II Agrupación que se celebrou no val da Cubela.

A finais dos anos corenta era membro do destacamento Santiago Carrillo da II Agrupación do Exército Guerrilleiro de Galicia comandado por Evaristo González Pérez. Pola delación de Jesús Costoya, o 20 de abril de 1949 varios guerrilleiros e enlaces foron rodeados en dúas casas nas aforas da aldea do Piricallo na parroquia de Chavaga (Monforte de Lemos) por forzas da Garda Civil de Ponferrada ao mando do comandante Miguel Arricivita. Produciuse un combate que tivo como resultado a súa morte xunto a doutros tres guerrilleiros: Evaristo González Pérez "Rocesvinto", Guillermo Morán García "Asturiano", e Gregorio Colmenero Fernández "Porreto".

Notas
-----

1. ↑  La delación de un familiar causó hace 72 años la caída de los maquis de Repil

Véxase tamén
------------

### Bibliografía

* Redondo Abal, Francisco Xavier (2006). *Botarse ao monte. Censo de guerrilleiros antifranquistas na Galiza (1939-1965)*. Sada: Do Castro. p. 31. ISBN 84-8485-231-8.

### Ligazóns externas

* Ficha en Los de la sierra*(en francés)*
**Julio Ulloa Vence**, nado en Castelo (Taboada) o 19 de xullo de 1930 e finado en Lugo o 29 de maio de 2020, foi un enxeñeiro agrónomo e político galego.

Traxectoria
-----------

Cursou o bacharelato no Instituto de Ourense e a carreira de Enxeñeiro Agrónomo na Escola Superior de Enxeñeiros Agrónomos de Madrid, rematándoa en 1958; en 1962 obtivo o doutoramento. Ampliou estudos na Universidade de Georgetown (Estados Unidos de América) cunha bolsa do AID. Foi socio fundador e presidente durante tres anos do Club Cultural Valle Inclán.

Foi Presidente da Deputación Provincial de Lugo entre 1963 e 1965 e procurador en Cortes en representación da Deputación. Foi Director da Escola Universitaria de Enxeñería Técnica Agrícola de Lugo, xefe do Servizo de Produción Vexetal na Delegación de Agricultura de Lugo e Xefe do Servizo de Produción Agropecuaria da Consellería de Agricultura en Lugo.

Foi elixido Senador pola provincia de Lugo pola UCD nas eleccións de 1977. En 1979 foi elixido deputado tamén pola UCD. Foi elixido senador en representación da coalición AP-PDP nas eleccións xerais de 1982, repetindo nas de 1986 pola Coalición Popular. En 1988 abandonou a súa adscrición no Senado no grupo da democracia cristiá e pasouse ao grupo mixto, a canda Enrique Marfany e Eduardo Olano Gurriarán. Retirado da política en 1989, foi presidente do Foro Rural Galego. Foi o primeiro presidente do club cultural Valle Inclán. Finou en Lugo o 29 de maio de 2020.

|  |  |  |
| --- | --- | --- |
| Predecesor:**José Ramón Rego Martínez** |  **Presidente da deputación de Lugo** 1963 - 1965 | Sucesor:**José de la Torre Moreiras** |

Vida persoal
------------

Casou con María Dolores Calvo Beato e foi pai de Juan e Elena Ulloa Calvo.

Notas
-----

1. ↑  *La Voz de Galicia*, 30-5-2020, p. 40.

Véxase tamén
------------

### Outros artigos

* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas

* Ficha como Procurador en Cortes
* Ficha no Senado
* Benigno Lázare (4 de abril de 2009). "«A Deputación tiña un coche oficial e unha furgoneta para ir a Castro»". *La Voz de Galicia*.

|  |  |
| --- | --- |
| Control de autoridades | 
* Wd: Q11929430
* Arquivo Histórico de Deputados (1810-1977): 115410

 |
**Joaquín María Otero Goyanes**, nado en Santiago de Compostela o 25 de abril de 1905 e finado en Madrid o 16 de abril de 1991, foi un militar e empresario galego, marqués de Revilla.

Traxectoria
-----------

Fillo de Joaquín Otero Bárcena. Licenciado en Filosofía e Letras, incorporouse á carreira militar. Loitou co bando nacionalista na Guerra Civil española e fíxose cargo da presidencia da deputación da Coruña trala súa disolución o 27 de xullo de 1936. Ademais, participou como fiscal en diversos procesos a militares e civís republicanos. A súa carreira militar proseguiu como fiscal e xuíz, e acadou o grao de xeneral auditor.

Como empresario, no ano 1944 fundou Metalúrgicas del Noroeste, unha empresa con sede en Vilagarcía de Arousa que se dedicou á extracción e explotación de volframio e posteriormente estaño en diversos países do mundo, foi dono de Minerales Compostela, e no ano 1961 fundou a conserveira Frigoríficos del Noroeste, hoxe Frinsa.

Ademais, e como terratenente, herdou da súa familia numerosas terras e entre elas as da illa de Sálvora, que foi completada en 1958 cando recibiu a cesión da propiedade da illa por parte do estado, en réxime de usufruto, por valor de 99 anos.

|  |  |  |
| --- | --- | --- |
| Predecesor:**José López Bouza** |  **Presidente da Deputación da Coruña** 1936 - 1937 | Sucesor:**Antonio Sánz Fernández** |

Vida persoal
------------

Casou dúas veces. A primeira con María Ángeles Fernández-Victorio Canoura (1915-1940), con quen tivo un fillo, Joaquín Otero Fernández-Victorio (1938) e enviuvou sendo novo. A segunda fíxoo con María Soledad de Zuleta de Reales y Carvajal (1921-1999), marquesa de Revilla, e accedeu ao marquesado, con quen tivo dous fillos máis, Francisco de Borja (1947) e Diego de Alcalá (1949) Otero de Zuleta-Reales. Actualmente é o seu segundo fillo, quen ostenta o marquesado de Revilla.

Galardóns
---------

* Cabaleiro da Orde de Malta.

Véxase tamén
------------

### Ligazóns externas

* Presidentes da deputación da Coruña